ai4bharat/Pralekha huggingface dataset:
நிதி அமைச்சகம்
2020-21-ஆம் நிதி ஆண்டுக்கான, 2020 ஜூன் மாதம் வரையிலான மத்திய அரசின் கணக்குகளின் மாதாந்திர ஆய்வு
2020 ஜூன் மாதம் வரையிலான மத்திய அரசின் மாதாந்திரக் கணக்கு ஒருங்கிணைக்கப்பட்டு வெளியிடப்பட்டுள்ளது. அதன் முக்கிய அம்சங்கள் பின்வருமாறு;
மத்திய அரசு 2020 ஜூன் மாதம் வரையில், ரூ.1,53, 581 கோடி வருவாய் பெற்றுள்ளது , இதில், ரூ.1,34,822 கோடி வரி வருவாய்  , ரூ.15,186 கோடி வரி அல்லாத வருவாய், ரூ.3,573 கோடி கடன் அல்லாத முதலீட்டு வருவாய் ஆகியவை அடங்கும். கடன் அல்லாத முதலீட்டு வருவாயில் , கடன்கள் மீட்பு அடங்கும் .
இந்தக் காலகட்டத்தில், ரூ.1,34,043 கோடியை , மாநில அரசுகளுக்கு , வரிப் பகிர்வுத் தொகையாக மத்திய அரசு வழங்கியுள்ளது. இது, கடந்த ஆண்டைக் காட்டிலும் ரூ. 14,588 கோடி குறைவாகும்.
மத்திய அரசின் மொத்த செலவு ரூ.8,15,944 கோடி  , இதில், ரூ.7,27, 671 கோடி வருவாய்க் கணக்கிலும், ரூ.88, 273 கோடி முதலீட்டு கணக்கிலும் உள்ளது. மொத்த வருவாய்ச் செலவில், 1,60,493 கோடி வட்டியாக செலுத்தப்பட்டுள்ளது. ரூ.78,964 கோடி , பெரிய மானியங்கள் கணக்கில் சேர்ந்துள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் 2020- 21 கரீப் பருவத்திற்கான சந்தைப்படுத்துதல்
அக்டோபர் 11-ஆம் தேதி வரை 8032.62 கோடி ரூபாய் குறைந்தபட்ச ஆதார விலையில் 42.55 லட்சம் மெட்ரிக் டன் நெல், 3.57 லட்சம் விவசாயிகளிடமிருந்து கொள்முதல் செய்யப்பட்டுள்ளது
2020- 21 கரீப் பருவத்திற்குத் தேவையான சந்தைப்படுத்துதல் தொடங்கப்பட்டதையடுத்து, கடந்த காலங்களைப் போலவே இந்த வருடமும் அதே குறைந்தபட்ச ஆதரவு விலையில் விவசாயிகளிடமிருந்து அரசு பயிர்களைக் கொள்முதல் செய்கிறது.
அக்டோபர் 11-ஆம் தேதி வரை 8032.62 கோடி ரூபாய் குறைந்தபட்ச ஆதாரவு விலையில் 42.55 லட்சம் மெட்ரிக் டன் நெல், 3.57 லட்சம் விவசாயிகளிடமிருந்து கொள்முதல் செய்யப்பட்டுள்ளது.
மேலும், மாநிலங்களின் கோரிக்கையை ஏற்று 30.70 லட்சம் மெட்ரிக் டன் பருப்பு மற்றும் எண்ணெய் விதைகளை தமிழ்நாடு, கர்நாடகா, மகாராஷ்டிரா, குஜராத், ஹரியானா, உத்திரப்பிரதேசம் மற்றும் ஆந்திரப் பிரதேசம் ஆகிய மாநிலங்களில் கொள்முதல் செய்ய ஒப்புதல் அளிக்கப்பட்டது. இதைப்போல 1.23 லட்சம் மெட்ரிக் டன் கொப்பரையை ஆந்திர பிரதேசம், கர்நாடகா, தமிழ்நாடு மற்றும் கேரளா மாநிலங்கள் கொள்முதல் செய்யவும் ஒப்புதல் வழங்கப்பட்டது.
அக்டோபர் 11-ஆம் தேதி வரை அரசு தன் முதன்மை முகமைகளின் மூலம் 4.36 கோடி ரூபாய் குறைந்தபட்ச ஆதரவு விலையில் 606.56 மெட்ரிக் டன் அவரை விதையும் உளுந்தும் தமிழ்நாடு, மகாராஷ்டிரா மற்றும் ஹரியானாவைச் சேர்ந்த 533 விவசாயிகளிடமிருந்து கொள்முதல் செய்துள்ளது. இதேபோல 52.40 கோடி ரூபாய் குறைந்தபட்ச ஆதரவு விலையில் 5089 மெட்ரிக் டன் கொப்பரையைக் கர்நாடகா மற்றும் தமிழகத்தில் உள்ள 3961 விவசாயிகளிடமிருந்து கொள்முதல் செய்துள்ளது.
கடந்த அக்டோபர் 1-ஆம் தேதி தொடங்கிய பருத்தி விதைகளுக்கான கொள்முதல், அக்டோபர் 11-ஆம் தேதி வரை 7545 லட்சம் ரூபாய் குறைந்தபட்ச ஆதரவு விலையில் 24863 பேல்களை, இந்திய பருத்தி நிறுவனம் 5252 விவசாயிகளிடமிருந்து கொள்முதல் செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1663755
இளைஞர் நலன் மற்றும் விளையாட்டு அமைச்சகம்
ஐஐஎம் ராய்ப்பூரில் நடைபெற்ற யூத்20 ஆலோசனை நிகழ்வின் முதல் நாளில் ஆர்வத்துடன் கலந்துகொண்ட இளைஞர்கள்
ஐஐஎம் ராய்ப்பூர் வளாகத்தில் இளைஞர்களுக்கான இரண்டு நாள் ஆலோசனை நிகழ்வான யூத்20 மிகுந்த உற்சாகத்துடனும், ஆரவாரத்துடனும் நடைபெற்றது. நேற்று 2023 பிப்ரவரி 25-ம் தேதியன்று நடைபெற்ற முதல் நாள் கலந்துரையாடலில், மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு.அனுராக் சிங் தாக்கூர், மாணவர்களின் மிகுந்த உற்சாகத்திற்கிடையே கலந்துரையாடினார். முன்னதாக, நேற்று காலை இந்நிகழ்ச்சியை மத்திய பழங்குடியின விவகாரங்கள் துறை இணையமைச்சர் ரேணுகா சிங், ஐஐஎம் ராய்பூர் இயக்குனர் டாக்டர் ராம் குமார் ககானி உள்ளிட்டோர் முன்னிலையில் தொடங்கி வைத்தார்.
மத்திய அமைச்சர் திரு.அனுராக் தாக்கூர் தனது உரையின் போது, திறமைகளை வெளிப்படுத்துவதற்கான வாய்ப்புகளை வழங்குவதிலும், சர்வதேச பிரச்சினைகளைத் தீர்ப்பதிலும் தொழில்நுட்பத்தின் முக்கியத்துவத்தை எடுத்துரைத்தார். இந்தியா தற்போது உலகின் 3-வது பெரிய ஸ்டார்ட்அப் அமைப்பாக உள்ளதென மத்திய அமைச்சர் திரு.அனுராக் தாக்கூர் பெருமிதம் தெரிவித்தார்.
அமைச்சருடனான உரையாடலின் போது, இளைஞர்கள் அரசியலில் ஈடுபடுவது, நாட்டின் மொத்த உள்நாட்டு உற்பத்தியை அதிகரிப்பது, சுய அதிகாரமளித்தல், சர்வதேச மாணவர்கள் தாய்நாட்டிற்கு பங்களிப்பது போன்றவை குறித்து பல கேள்விகளை இளைஞர்கள் எழுப்பினர்.
இந்த Y20 ஆலோசனை நிகழ்வானது இந்தியாவின் சுதந்திரத்திற்குப் பங்களித்த அனைத்து சுதந்திரப் போராட்ட வீரர்களுக்கும் அஞ்சலி செலுத்துவதற்கான சரியான தருணம் என மத்திய இணையமைச்சர் ரேணுகா சிங் தெரிவித்தார். இந்த Y20 ஆலோசனையின் போது நடைபெறும் விவாதங்கள் அமைதியைக் கட்டியெழுப்ப உதவும் என்றும், "வாசுதேவ் குடும்பகம்" என்ற இலக்கை அடைய உதவும் என்றும் அவர் நம்பிக்கை தெரிவித்தார்.
"முரண்களுக்குத் தீர்வுக்கான இளைஞர்களை இணைத்தல்" என்ற தலைப்பில் முதல் குழு விவாதம் நடத்தப்பட்டது. பின்னர், அமைதியை உருவாக்குதல், அமைதியைக் கட்டியெழுப்புதல் மற்றும் அமைதி காத்தல் என்ற தலைப்பில் இரண்டின் இரண்டாவது குழு விவாதமும், சமூகங்களுக்கு இடையே ஒருமித்த கருத்தை உருவாக்குவதில் கவனம் செலுத்துதல் குறித்து 3-வது குழு விவாதமும் நடைபெற்றது.
மத்திய அமைச்சர் அனுராக் சிங் தாக்கூர் இளைஞர்களுடன் நடத்திய உரையாடல் நிகழ்வு, முக்கியமானதாக அமைந்தது. திறமைகளை வெளிப்படுத்துவதற்கான வாய்ப்புகளை வழங்குவதிலும், சர்வதேச பிரச்சினைகளைத் தீர்ப்பதிலும், தொழில்நுட்பத்தின் முக்கியத்துவத்தை அவர் எடுத்துரைத்தார். சத்தீஸ்கரின் இளைஞர்கள் தொழில்நுட்பங்களைப் பயன்படுத்துவதோடு, இணையற்ற வீரம், சுறுசுறுப்பு ஆகியவற்றைக் கொண்டிருப்பதாகவும் அவர் பாராட்டினார்.
முடிவில், ஐஐஎம் ராய்பூர் ஏற்பாடு செய்த யூத்20 கலந்தாய்வு நிகழ்ச்சியானது, இளம் தலைவர்கள் மற்றும் வல்லுநர்களை ஒன்றிணைத்து யோசனைகளை பரிமாறிக்கொள்வதிலும், அமைதியான மற்றும் நிலையான சமூகங்களை உருவாக்க புதுமையான தீர்வுகளை உருவாக்குவதிலும் மாபெரும் வெற்றியைக் கண்டது.
பிரதமர் அலுவலகம்
“மே நஹி ஹம்”  என்ற இணையப்பக்கம் மற்றும் செயலி துவக்க நிகழ்ச்சியையொட்டி ஐ.டி. மற்றும் மின்னணு சாதனங்கள் உற்பத்தியாளர்களுடன் பிரதமர் கலந்துரையாடவுள்ளார்
“மே நஹி ஹம்”  என்ற இணையப்பக்கம் மற்றும் செயலி துவக்க நிகழ்ச்சியையொட்டி இந்தியா முழுவதுமுள்ள ஐ.டி. மற்றும் மின்னணு சாதனங்கள் உற்பத்தியாளர்களுடன் பிரதமர் திரு. நரேந்திரமோடி அக்டோபர் 24 அன்று கலந்துரையாடவுள்ளார்.
“சமூகத்திற்காக நாங்கள்” என்ற மையப்பொருளுடன் செயல்படவிருக்கும் இந்த இணையப்பக்கம் ஐ.டி. தொழிலில் ஈடுபட்டிருப்போர் மற்றும் அமைப்புகளை ஒருங்கிணைத்து அவர்களின் முயற்சிகளை சமூக நோக்கங்கள், சமூக சேவை என்ற ஒரே தளத்திற்குக் கொண்டுவர உதவும். இவ்வாறு செய்வதன் மூலம் சமூகத்தின் நலிந்த பிரிவினருக்கு சேவை செய்வதில் குறிப்பாக தொழில்நுட்பத்தின் பயன்களை அதிகரிப்பதில் மகத்தான ஒத்துழைப்புக்கு இந்த இணையப்பக்கம் உதவும் என்று எதிர்பார்க்கப்படுகிறது. சமூக நலனுக்காக உழைக்கும் ஆர்வத்துடன் உள்ள மக்களின் விரிவான பங்கேற்பை இது உருவாக்கும் என்றும் எதிர்பார்க்கப்படுகிறது.
முக்கியமான தொழில்துறை தலைவர்களை பிரதமர் சந்திக்கவிருக்கிறார். ஐ.டி. தொழில் முனைவோர், ஐ.டி.ஊழியர்கள், மின்னணு சாதன உற்பத்தி நிறுவனங்கள் ஆகியோரைக் கொண்ட கூட்டத்தில் அவர் உரையாற்றவுள்ளார். அரங்க பாணியிலான நிகழ்ச்சியில் அவர் கலந்துரையாடுவார். காணொலி காட்சி மூலமான இந்த நிகழ்வில் இந்தியா முழுவதுமுள்ள நூற்றுக்கும் அதிகமான இடங்களிலிருந்து ஐ.டி. மற்றும் மின்னணு சாதன உற்பத்தியாளர்கள் இணைவார்கள் என்று எதிர்பார்க்கப்படுகிறது.
உள்துறை அமைச்சகம்
2019ஆம் ஆண்டுக்கான பத்ம விருதுகளுக்கு இதுவரை 21,000த்திற்கும் மேற்பட்ட விண்ணப்பங்கள் வரப்பெற்றுள்ளன – செப்டம்பர் 15 வரை விண்ணப்பிக்கலாம்
2019ஆம் ஆண்டு குடியரசு தின விழாவையொட்டி அறிவிக்கப்படும் பத்ம விருதுகளுக்காக விண்ணப்பிக்க / பரிந்துரைக்க வருகிற செப்டம்பர் 15ந்தேதி கடைசி நாளாகும். கடந்த மே 1-ந்தேதி இதற்கான விண்ணப்பங்கள் / பரிந்துரைகள் பெறத் துவங்கியதிலிருந்து இணையதளம் மூலமாக இதுவரை 21,855க்கும் மேற்பட்ட பெயர்கள் பதிவு செய்யப்பட்டுள்ளன. இவற்றில், 21,228 விண்ணப்பங்களுக்கான பணிகள் நிறைவுப்பெற்றுள்ளன.
மத்திய அரசு துறைகள், மாநில மற்றும் யூனியன் பிரதேச அரசுகள், பாரத் ரத்னா மற்றும் பத்மவிபூஷன் விருது பெற்றவர்கள், உயர் சிறப்பு கல்வி நிறுவனங்கள் போன்றவை விருதுக்கு விண்ணப்பிப்போரை பரிந்துரைக்கலாம். எனவே, விருது பெறும் அளவுக்கு சாதனைப் படைத்த அல்லது பல்வேறு துறைகளில் சிறப்புமிக்க பணியாற்றும் நபர்களின் பெயர்களை பரிந்துரைக்கலாம் என மத்திய உள்துறை அமைச்சகம் கேட்டுக் கொண்டுள்ளது.
பத்ம விருதுக்கான விண்ணப்பங்கள் இணையதளம் மூலமாக மட்டும் www.padmaawards.gov.in. என்ற இணையதள முகவரியில் அனுப்பி வைக்கலாம்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நான்கு மாநிலங்கள் / யூனியன் பிரதேசங்களில் போக்குவரத்து பிரச்சனைகளுக்குத் தீர்வு காண மெட்ரோ லைட், மெட்ரோ நியோ திட்டங்கள்
நகர்ப்புறங்களில் இலகுரக ரயில் போக்குவரத்து முறைக்கு “மெட்ரோ லைட்” என்றும் மேல் பகுதியில் இருந்து மின்சாரம் பயன்படுத்தப்பட்டு ரப்பர் டயருடன் சாலையில் செல்லும் வகையிலான போக்குவரத்து முறைக்கு “மெட்ரோ நியோ” என்றும் பெயரிடப்பட்டுள்ளது.
இந்த இரண்டு போக்குவரத்து முறையும் குறைந்த செலவில் அதே அனுபவத்துடன் எளிதாக, வசதியாக, பாதுகாப்பாக, நேரம் தவறாததாக, நம்பகமானதாக, சுற்றுச்சூழலுக்கு உகந்ததாக இருப்பவையாகும். இவற்றுக்குக் குறைவான மூலதனம் மட்டுமே தேவைப்படும். இது லகுவான கட்டுமானம், சிறியவகை நிலையங்கள், குறைந்த திறனுள்ள மின்சாதனங்கள், குறைந்த செலவில் பராமரிப்பு மற்றும் இயக்கம் ஆகியவற்றால் அதிக திறன் வாய்ந்த மெட்ரோ ரயில் போன்ற புதிய போக்குவரத்து முறையாகும்.
நகர்ப்புற மேம்பாட்டின் ஒருங்கிணைந்த பகுதியான போக்குவரத்து என்பது மாநிலம் சம்பந்தப்பட்ட விஷயம் என்பதால் இதற்கான முன் முயற்சியை மேற்கொள்வது மாநிலங்கள் மற்றும் யூனியன் பிரதேசங்களின் பொறுப்பாகும்.
மகாராஷ்ட்ரா, உத்தரப்பிரதேச மாநிலங்களும், தலைநகர் தில்லிப் பிரதேசம், ஜம்மு காஷ்மீர் யூனியன் பிரதேசங்களும் மெட்ரோ லைட் மற்றும் மெட்ரோ நியோ போக்குவரத்துக்கு மத்திய அரசின் நிதியுதவி பெற முன்மொழிவுகளை அனுப்பியுள்ளன.
வீட்டுவசதி மற்றும் நகர்ப்புற மேம்பாட்டுத்துறை இணை அமைச்சர் திரு கௌஷல் கிஷோர் இன்று மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1777207
வடகிழக்குப் பகுதி வளர்ச்சி அமைச்சகம்
”உள்ளூர்த் தயாரிப்புகளுக்குக் குரல் கொடுப்போம்” என்ற மந்திரத்தைக் கடைபிடிப்பதன் மூலம் வடகிழக்குப் பிராந்தியங்களில் சுயசார்பு பாரத இயக்கத்துக்கு மூங்கில் தொழில் உந்துதல் அளிக்கும்: டாக்டர்..ஜித்தேந்திர சிங்.
வடகிழக்குப் பிராந்திய அபிவிருத்திக்கான மத்திய இணையமைச்சரும் , பிரதம மந்திரி அலுவலகம், ஊழியர் நலன் – மக்கள் குறைதீர்ப்பு – ஓய்வூதியங்கள், அணுசக்தி மற்றும் விண்வெளி ஆகிய துறைகளின் இணையமைச்சருமான டாக்டர் ஜித்தேந்திர சிங் வடகிழக்குப் பிராந்தியங்களில் சுயசார்பு பாரத இயக்கத்துக்கு மூங்கில் தொழில் உந்துதல் அளிக்கும் என்று இன்று தெரிவித்தார். வடகிழக்கு இந்தியாவிற்கு மட்டுமல்லாமல் ஒட்டுமொத்த துணைக் கண்டத்துக்குமே வர்த்தகத்தை மேம்படுத்துவதற்கான முக்கியமான கருவியாக இது இருக்கும் என்று காணொளிக் காட்சி மூலம் இன்று ஆய்வுக்கூட்டம் நடத்திய பிறகு டாக்டர். சிங் இவ்வாறு தெரிவித்தார். இந்த ஆய்வுக்கூட்டத்தில் வடகிழக்குப் பிராந்திய அபிவிருத்தி அமைச்சகம் மற்றும் ஷில்லாங்கில் உள்ள வடகிழக்குப் பிராந்தியக் கவுன்சில் ஆகியவற்றின் உயரதிகாரிகள் கலந்து கொண்டனர். மூங்கில் என்பது இந்தியாவில் கோவிட் நெருக்கடிக்குப் பிறகான பொருளாதாரத்திற்கு முக்கியமான பங்களிப்பதோடு பிரதம மந்திரி திரு நரேந்திர மோடியின் ”உள்ளூர்த் தயாரிப்புகளுக்குக் குரல் கொடுப்போம்” என்ற முழக்கத்திற்கு புதிய உந்துசக்தியைத் தருவதாக அமையும் என்று அமைச்சர் மேலும் குறிப்பிட்டார். மூங்கில் பயன்பாட்டுக்கு மோடி அரசாங்கம் முக்கியத்துவம் கொடுப்பது என்பது 16 ஏப்ரல் அன்று ஊரடங்கு காலகட்டத்தின் போது உள்துறை அமைச்சகம் பல்வேறு பிரிவுகளில் கட்டுப்பாட்டுடன் சில நடவடிக்கைகளை மேற்கொள்ள அதாவது நடுதல், பதப்படுத்துதல் முதலான மூங்கில் சார்ந்த நடவடிக்கைகளுக்கு இந்த அறிவிப்பின் மூலம் அனுமதி அளிக்கப்பட்டது.
கொரோனா நெருக்கடிக் காலகட்டத்தின் போது கூட வடகிழக்குப் பிராந்திய அபிவிருத்தி அமைச்சகம் 100 சதவீதம் உற்பத்தி என்ற சாதனையை அடைந்துள்ளது என்ற உண்மை மிகுந்த திருப்தியை அளிப்பதாக டாக்டர். ஜித்தேந்திர சிங் தெரிவித்தார். இந்தியாவில் பெருந்தொற்றுப் பரவல் தாக்கம் அதிகமாவதற்கு முன்பே 100 சதவீதம் இ-அலுவலகம் என்ற முறையை நடைமுறைப்படுத்திய முதல் அமைச்சகமாக இந்த அமைச்சகம் தான் இருக்கும் என்று அவர் மேலும் தெரிவித்தார்.
(Visitor Counter : 169
தொழிலாளர் மற்றும் வேலைவாய்ப்பு அமைச்சகம்
கொரோனாவால் உயிரிழக்கும் தொழிலாளர்களின் குடும்பத்தினருக்கு சமூக பாதுகாப்பு நிவாரணம்: தொழிலாளர் துறை அமைச்சகம் அறிவிப்பு
கொரோனா மரண சம்பவங்கள் அதிகரிப்பு காரணமாக, குடும்ப உறுப்பினர்கள் நலன் பற்றி தொழிலாளர்களின் அச்சம் மற்றும் கவலையை போக்க, இஎஸ்ஐசி மற்றும் இபிஎப்ஓ திட்டங்கள் மூலமாக கூடுதல் பலன்களை மத்திய தொழிலாளர் அமைச்சகம் அறிவித்துள்ளது. வேலை அளிக்கும் நிறுவனங்களுக்கு கூடுதல் செலவு இல்லாமல், தொழிலாளர்களுக்கு கூடுதல் சமூக பாதுகாப்பு வழங்கப்பட மேண்டும் என கோரிக்கை எழுந்ததை அடுத்து இந்த அறிவிப்பு வெளியிடப்பட்டுள்ளது.
தற்போது இஎஸ்ஐசி திட்டத்தின் கீழ் காப்பீடு செய்யப்பட்ட தொழிலாளியின் மரணம் அல்லது முடக்க நிலைக்குப் பிறகு, அவரது சராசரி தினசரி ஊதியத்தில் 90 சதவீதம் அளவிற்கு ஓய்வூதியமாக அவரது வாழ்க்கைத் துணை, விதவைத் தாய் ஆகியோருக்கு வாழ்நாள் முழுவதும், குழந்தைகளுக்கு 25 வயது அடையும் வரையும், பெண் குழுந்தைக்கு திருமணம் ஆகும் வரையும் வழங்கப்படுகிறது.
தொழிலாளர் துறை அமைச்சகம் வெளியிட்டுள்ள அறிவிப்பில் கீழ்கண்ட திருத்தங்கள் செய்யப்பட்டுள்ளன.
1. இறந்த தொழிலாளியின் குடும்பத்தினருக்கு கிடைக்கும் அதிகபட்ச பண பலன் ரூ.6 லட்சத்திலிருந்து ரூ.7 லட்சமாக அதிகரிக்கப்பட்டுள்ளது.
2. இறப்புக்கு முன்பு, உறுப்பினராக இருந்த ஒரு தொழிலாளி ஒன்று அல்லது அதற்கு மேற்பட்ட நிறுவனத்தில் தொடர்ந்து 12 மாதங்கள் பணியாற்றியிருந்தால், அவரது குடும்பத்தினருக்கு குறைந்தபட்ச உத்திரவாத பணப் பலன் ரூ.2.5 லட்சம் கிடைக்கும். இதற்கு முன்பு, இந்த விதிமுறை, ஒரே நிறுவனத்தில் தொடர்ந்து 12 மாதங்கள் பணியாற்றியிருக்க வேண்டும் என இருந்தது. அது தற்போது மாற்றப்பட்டுள்ளது. இது ஒரு நிறுவனத்தில் தொடர்ந்து ஓராண்டு பணியாற்றியிருக்க வேண்டும் என்ற நிபந்தனை காரணமாக பலன்களை இழக்கும் ஒப்பந்தம்/ சாதாரண தொழிலாளர்களுக்கு பயன் அளிக்கும்.
3. குறைந்தபட்சம் ரூ.2.5 லட்சம் இழப்பீடு விதிமுறை 2020 பிப்ரவரி 15ம் தேதி முதல் மீண்டும் கொண்டுவரப்படுகிறது.
4. 2021-22 முதல் 2023-2024ம் ஆண்டு வரை வரும் 3 ஆண்டுகளில், இடிஎல்ஐ- நிதியிலிருந்து தகுதியான குடும்ப உறுப்பினர்கள் பெறும் காப்பீட்டு தொகை ரூ.2185 கோடியாக இருக்கும் என மதிப்பிடப்பட்டுள்ளது.
5. இந்த திட்டத்தின் கீழ் ஆண்டுக்கு 50,000 குடும்பங்கள் இழப்பீடு கோரும் என எதிர்பார்க்கப்படுகிறது. இவர்களில் 10,000 பேர் கொரோனா காரணமாக இறக்கலாம் எனவும் மதிப்பிடப்பட்டுள்ளது.
இந்த தொழிலாளர் நல நடவடிக்கைள், கொரோனா காரணமாக உயிரிழக்கும் தொழிலாளர்களின் குடும்பங்களுக்கு மிகவும் உதவியாக இருக்கும். தொற்று ஏற்பட்டுள்ள சவாலான நேரத்தில், அவர்களை நிதி நெருக்கடியில் இருந்து காக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722880
----
(Visitor Counter : 202
கலாசாரத்துறை அமைச்சகம்
பிரதமர் கேட்டுக் கொண்டுள்ளதையடுத்து, 28 ஜூன் முதல் 12 ஜூலை 2020 வரை மரக் கன்றுகள் நட்டு, ‘சங்கல்ப பர்வா’ கொண்டாட மத்திய கலாச்சார மற்றும் சுற்றுலாத்துறை அமைச்சகம் முடிவெடுத்துள்ளது.
நாட்டில் சுகாதாரமான சூழலை ஏற்படுத்தி, தூய்மையை உறுதிப்படுத்துவதற்காக அலுவலக வளாகங்கள் அல்லது எங்கு இடம் உள்ளதோ அங்கு, குறைந்தபட்சம் 5 மரக்கன்றுகளை நடுமாறு பிரதமர் திரு நரேந்திர மோடி கேட்டுக் கொண்டுள்ளார். பிரதமர் கேட்டுக் கொண்டுள்ளது போல, மரக்கன்றுகள் நடுவதற்காக ‘சங்கல்ப
பர்வா’ திட்டத்திற்கு ஏற்பாடு செய்யுமாறு மத்திய கலாச்சார மற்றும் சுற்றுலாத்துறை  அமைச்சர் திரு பிரகலாத் சிங் படேல் கூறியுள்ளார்.
28 ஜூன் முதல் 12 ஜூலை 2020 வரை ‘சங்கல்ப பர்வா’ கொண்டாட தமது அமைச்சகம் முடிவெடுத்துள்ளதாக திரு.படேல் கூறினார். தமது அமைச்சகத்தின் கீழான அனைத்து அலுவலகங்களும், அகாடமிக்களும், இணை அமைப்புகளும், சார்பு அமைப்புகளும் அந்தந்த அலுவலக வளாகங்கள் அல்லது அதைச் சுற்றியுள்ள பகுதிகளில், எங்கு வாய்ப்பு உள்ளதோ அங்கு மரக்கன்றுகளை நடும் என்று அமைச்சகம் எதிர்பார்க்கிறது. பிரதமரால் அடையாளம் காணப்பட்டுள்ள ஐந்து வகையான மரங்கள் நம் நாட்டின் மூலிகைப் பாரம்பரியத்தை பிரதிநிதித்துவப்படுத்துகின்றன. இந்த மரங்கள்  “ஆலமரம்”  “Awla” “நெல்லி  “அரசமரம்”  “அசோகா மரம்”  “வில்வமரம்”.
இந்த வகை மரக்கன்றுகள் கிடைக்காவிட்டால் மக்கள் தங்கள் விருப்பப்படி வேறு எந்த மரக்கன்றுகளை வேண்டுமானாலும் நடலாம் என்று அமைச்சர் கூறினார். பிரதமரின் வேண்டுகோளுக்கு ஏற்ப நடப்படும் இந்த ஐந்து மரக்கன்றுகள் தவிர, ஒவ்வொரு அமைப்பும் தங்கள் அலுவலகத்தில் பணிபுரியும் ஒவ்வொரு ஊழியரும் தங்கள் விருப்பப்படி, ஏதாவது ஒரு மரக்கன்றை நட வேண்டும் என்பதை அமைப்புகள் உறுதிப்படுத்த வேண்டும் என்றும் திரு படேல் கூறினார். தாங்கள் நட்டு வைக்கும் மரக்கன்றுகளை நன்கு வளரும் வகையில் ஊழியர்கள் ஓராண்டு காலத்திற்குப் பராமரிக்க வேண்டும் என்பதையும், அமைப்புகள் உறுதிப்படுத்த வேண்டும் என்றும் அமைச்சர் கூறினார்
சங்கல்ப: பர்வா இயக்கத்தில் அனைவரும் பங்கேற்று அதற்கான புகைப்படங்களை மத்திய கலாச்சார அமைச்சகத்துடன் #संकल्पपर्व #SankalpParv பகிர்ந்து கொள்ளுமாறு திரு படேல் கேட்டுக் கொண்டுள்ளார். பருவ மழைக்காலம் தொடங்கிவிட்டதால், மரக்கன்றுகளை நடுவதற்கு இதுவே சரியான தருணம் என்று அவர் கூறினார். இந்தப் பெருந்தொற்று காலத்தில் சுகாதாரமான சுற்றுச்சூழலும் , தூய்மையும் எந்த அளவிற்கு முக்கியம் என்பதை நாம் அறிந்து கொண்டுள்ளோம் என்றும், இந்தப் பெருந்தொற்று காலத்தில் பாதுகாப்பாக நம் வாழ்க்கையை நடத்திச் செல்ல உதவும் வகையில், நமது மூலிகைச் செல்வங்கள் நமக்கு போதுமான வலு அளித்துள்ளன என்பது குறித்து நாம் பெருமைப்பட வேண்டும் என்றும் அமைச்சர் கூறினார். இந்த சங்கல்ப பர்வா இயக்கத்தில் அனைவரும் கலந்து கொண்டு, ஒவ்வொருவரும் ஒரு மரக்கன்றையாவது நட்டு ஒரு செடியையாவது பாதுகாத்து வளர்த்து, சுகாதாரம் மிகுந்த சுற்றுச்சூழல் கொண்ட, செழிப்பான இந்தியாவை உருவாக்க வேண்டும் என்று அவர் வலியுறுத்தினார்.
(Visitor Counter : 202
மனித வள மேம்பாட்டு அமைச்சகம்
சமூகத்தின் விருப்பங்கள் மற்றும் உலகளாவிய பொறுப்புகளை நிறைவேற்றும் நோக்குடன் பெரிதாக சிந்தித்து முன்னேறுங்கள்; மத்திய அமைச்சர் திரு. தர்மேந்திர பிரதான் அறிவுறுத்தல்
மத்திய கல்வி மற்றும் திறன் மேம்பாடு மற்றும் தொழில்முனைவோர் அமைச்சர் திரு தர்மேந்திர பிரதான் இன்று புனேவில் கோகலே அரசியல் மற்றும் பொருளாதார கல்வி மையத்தின் 29 வது பட்டமளிப்பு விழாவில் சிறப்பு விருந்தினராக பங்கேற்று உரையாற்றினார்.
பட்டமளிப்பு விழாவில் பேசிய திரு பிரதான், பட்டம் பெற்ற மாணவர்களை வாழ்த்தி, திறன்களையும் வாழ்க்கைத் திறன்களையும் மேம்படுத்த வேண்டும் என்று ஊக்குவித்தார். கோகலே அரசியல் மற்றும் பொருளாதார கல்வி மையம் என்பது பல்வேறு தரப்பினர் இணைந்து உருவாக்கும் கருத்துகள் மற்றும் அனுபவ கற்றலின் மையமாக உள்ளது என்று அவர் மேலும் கூறினார்.
நாட்டின் திறமையான இளைஞர் சக்தியால் அடுத்த இருபத்தைந்து ஆண்டுகளில் இந்தியா மிகவும் துடிப்பான நாடாக இருக்கும் என்று அவர் குறிப்பிட்டார். சமூகத்தின் விருப்பங்கள் மற்றும் உலகளாவிய பொறுப்புகளை நிறைவேற்றுவதற்கான தொலைநோக்கு பார்வையுடன் பெரிய அளவில் சிந்தித்து முன்னேற வேண்டும் என்று அவர் வலியுறுத்தினார்.
21 ஆம் நூற்றாண்டு அறிவு அடிப்படையிலான சமூகமாக இருக்கப் போகிறது, அங்கு வளர்ச்சி, பொருளாதாரம் மற்றும் சமூகத்திற்கான முதன்மை ஆதாரம் அறிவாக இருக்கும் என்று அவர் கூறினார். இந்தியர்களுக்கு இப்போது உலகளாவிய பொறுப்புகள் உள்ளன, அவர்களின் பார்வைகள் மற்றும் நடவடிக்கைகள் முழு உலகையும் நோக்கி செலுத்தப்பட வேண்டும் என்று அவர் கேட்டுக்கொண்டார்.
இந்த நிகழ்வில் மகாராஷ்டிரா மாநிலத்தின் உயர் மற்றும் தொழில்நுட்ப கல்வி அமைச்சர் திரு. சந்திரகாந்த் பாட்டீல்; துணைவேந்தர் டாக்டர் அஜித் ரானடே, பிரமுகர்கள் , கல்வியாளர்கள் , பேராசிரியர்கள் மற்றும் மாணவர்கள் கலந்து கொண்டனர்.
பிரதமர் அலுவலகம்
மாற்றுத்திறனாளிகளுக்கான உலகக்கோப்பை துப்பாக்கி சுடுதல் போட்டியில் தங்கம் வென்ற ஸ்ரீஹர்ஷா தேவரெட்டிக்கு பிரதமர் வாழ்த்து தெரிவித்துள்ளார்
மாற்றுத்திறனாளிகளுக்கான உலகக்கோப்பை துப்பாக்கி சுடுதல் போட்டியில் தங்கப்பதக்கம் வென்ற ஸ்ரீஹர்ஷா தேவரெட்டிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக இந்திய விளையாட்டு ஆணையம் வெளியிட்டுள்ள ட்விட்டர் பதிவுக்கு ட்விட்டரில் பதிலளித்துள்ள பிரதமர், ஸ்ரீஹர்ஷா தேவரெட்டி தங்கப்பதக்கம் வென்றது பெருமை அளிப்பதாக உள்ளது என்று கூறியுள்ளார்.
அவருடைய உறுதி உண்மையில் ஊக்கம் அளிப்பதாக இருக்கிறது என்று தெரிவித்துள்ளார். அவருடைய எதிர்கால முயற்சிக்கு வாழ்த்துக்கள் என்றும் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் தொற்றிலிருந்து அதிகளவில் குணமடைவது தொடர்கிறது
தீவிர யுக்திகள் மற்றும் ஒருங்கிணைந்த நடவடிக்கைகளால், நாட்டில் கொவிட் தொற்றிலிருந்து குணமடைபவர்களின் எண்ணிக்கை தொடர்ந்து அதிகரிக்கிறது. கடந்த 5 நாட்களாக, நாட்டில் தினந்தோறும் குணமடைபவர்களின் எண்ணிக்கை, புதிய நோயாளிகளின் எண்ணிக்கையை விட அதிகமாக உள்ளது.
கடந்த 24 மணி நேரத்தில் 89,746 பேர் குணமடைந்துள்ளனர். அதே நேரத்தில் 83,347 பேருக்கு புதிதாக தொற்று ஏற்பட்டுள்ளது.
இத்துடன் குணமடைந்தவர்களின் மொத்த எண்ணிக்கை 45,87,613-ஆக உள்ளது. குணமடைந்தோர் வீதம் இன்று 81.25%-ஆக உள்ளது.
உலகளவில் இந்தியாவில் குணமடைபவர்களின் எண்ணிக்கை அதிகம். உலகளவில் குணமடைபவர்களில் இந்தியாவின் பங்கு 19.5%.
17 மாநிலங்கள்/யூனியன் பிரதேசங்களில் புதிய நோயாளிகளை விட, குணமடைபவர்களின் எண்ணிக்கை அதிகளவில் உள்ளது.
குணமடைந்தவர்களில் 75% பேர் மகாராஷ்டிரா, கர்நாடகா, ஆந்திரா, உத்தரப் பிரதேசம் மற்றும் தமிழ்நாடு, ஒடிசா, தில்லி, கேரளா, மேற்குவங்கம் மற்றும் ஹரியானாவைச் சேர்ந்தவர்கள்.
மஹராஷ்டிராவில் புதிதாக 20 ஆயிரத்துக்கும் மேற்பட்டோர் குணமடைந்துள்ளனர், ஆந்திராவில் 10 ஆயிரத்துக்கும் மேற்பட்டோர் குணமடைந்துள்ளனர்.
(Visitor Counter : 160
ஆயுஷ்
ஆயுர்வேத கல்வி மற்றும் ஆராய்ச்சி மைய மசோதா 2020 நாடாளுமன்றத்தில் நிறைவேற்றம்
ஆயுர்வேத கல்வி மற்றும் ஆராய்ச்சி மைய மசோதா 2020, மாநிலங்களவையில் இன்று நிறைவேற்றப்பட்டது. இந்த மசோதா மக்களவையில் கடந்த மார்ச் 19ம் தேதி நிறைவேற்றப்பட்டது. இந்த மசோதா நாடாளுமன்றத்தின் இரு அவைகளிலும் நிறைவேறியதன் மூலம், குஜராத் ஜாம் நகரில் நவீன ஆயுர்வேத கல்வி மற்றும் ஆராய்ச்சி மையம் அமையவும், அதற்கு தேசிய முக்கியத்துவம் வாய்ந்த நிறுவனம் அந்தஸ்து கிடைக்கவும் வழி ஏற்பட்டுள்ளது.
குஜராத் ஜாம்நகரில் உள்ள ஆயுர்வேத பல்கலைக்கழக வளாகத்தில் தற்போது இருக்கும் ஆயுர்வேத நிறுவனங்களை ஒருங்கிணைப்பதன் மூலம் ஆயுர்வேத கல்வி ஆராய்ச்சி மையம் நிறுவப்படவுள்ளது. இது மிகவும் புகழ்பெற்ற நிறுவனங்களின் தொகுப்பாக இருக்கும். அதாவது,  ஆயுர்வேத முதுநிலை கல்வி மற்றும் ஆராய்ச்சி நிறுவனம்,  ஸ்ரீ குலாப் குன்வெர்பா ஆயுர்வேத மகாவித்யாலயா மற்றும்  ஆயுர்வேத மருந்து அறிவியல் நிறுவனம்,  யோகா இயற்கை மருத்துவம் மற்றும் ஆராய்ச்சிக்கான மகரிஷி பதஞ்சலி நிறுவனம் போன்றவற்றின் தொகுப்பு. கடந்த பல ஆண்டுகளாக இயங்கி வந்த இந்த நிறுவனங்கள், ஆயுர்வேத நிறுவனங்களின் தனித்துவமான குடும்பத்தை ஒன்றாக இணைத்துள்ளன.
இந்த மசோதா, ஆயுர்வேதம் மற்றும் மருந்தியல் துறையில் இளநிலை மற்றும் முதுநிலை கல்வியில் கற்பித்தல் முறைகளை உருவாக்க, இந்த நிறுவனத்திற்கு தன்னாட்சி அதிகாரித்தை வழங்கும் என்று எதிர்பார்க்கப்படுகிறது. பல்வேறு ஆயுர்வேத நிறுவனங்களுக்கு இடையேயான ஒத்துழைப்பால், ஆயுர்வேத கல்வி ஆராய்ச்சி மையம், ஆயுர்வேத துறையில் கலங்கரை விளக்கமாகத் திகழும். ஆயுர்வேதத்தின் அனைத்து துறைகளிலும், இந்த மையம், உயர்தரப் பயிற்சி மற்றும் ஆராய்ச்சியை வழங்கும் என எதிர்பார்க்கப்படுகிறது.
ஆயுஷ் துறையில் ஐஎன்ஐ அந்தஸ்துடன் இருக்கும் முதல் நிறுவனமாக ஆயுர்வேத கல்வி மற்றும் ஆராய்ச்சி மையம் இருக்கும். கல்வி கற்பிக்கும் முறையில் இந்த நிறுவனம் சுதந்திரமான அமைப்பாகவும், புதுமையாகவும் இருக்கும். சுகாதாரத் தீர்வுகளுக்கு, பாரம்பரிய மருத்துவ முறைகளை, உலகம் நாடும் வேளையில், இந்த முடிவு எடுக்கப்பட்டுள்ளது. ஆயுர்வேத கல்விக்கு ஒரு புதிய தோற்றத்தை ஆயுர்வேத கல்வி மற்றும் ஆராய்ச்சி மையம் ஏற்படுத்தும்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1655011
நிதி அமைச்சகம்
இமாச்சலப்பிரதேசத்தில் தோட்டக்கலையை மேம்படுத்த 130 மில்லியன் கடன் ஒப்பந்தத்தில் ஆசிய வளர்ச்சி வங்கியும், இந்தியாவும் கையெழுத்தி்ட்டுள்ளன
இமாச்சலப்பிரதேசத்தில் விவசாயிகளின் வருவாயை அதிகரிக்க வேளாண் உற்பத்தித் திறனைக் கூடுதலாக்கவும், பாசன வசதியை மேம்படுத்தவும் தோட்டக்கலை வேளாண் வணிகத்தை ஊக்கப்படுத்தவும் 130 மில்லியன் கடன் ஒப்பந்தத்தில் மத்திய அரசும், ஆசிய வளர்ச்சி வங்கியும், கையெழுத்திட்டுள்ளன.
இந்த ஒப்பந்தத்தில் மத்திய அரசு சார்பில் மத்திய நிதி அமைச்சகத்தின் பொருளாதார விவகாரங்கள் துறை கூடுதல் செயலாளர் திரு ரஜத் குமார் மிஸ்ராவும், ஆசிய வளர்ச்சி வங்கி சார்பில் அதன் இந்தியாவுக்கான இயக்குநர் திரு டேக்கோ கொனிஷியும் கையெழுத்திட்டனர்.
இமாச்சலப்பிரதேசத்தின் தென்பகுதிகளில் மிதமான வெப்பமண்டல தோட்டக்கலையை மேம்படுத்த இந்தக் கடன் ஒப்பந்தம் உதவும் என்று திரு மிஸ்ரா தெரிவித்தார். இதன் மூலம் இம்மாநிலத்தின் ஊரகப்பகுதிகளில் பொருளாதார மற்றும் சமூக மேம்பாடு கூடுதலாகும் என்பதோடு பல்வகையான பயிர்கள் உற்பத்திக்கான வாய்ப்புகளும் ஏற்படும் என்று அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1931629
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் சுமார் 48.78 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 48.78 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 68,57,590 தடுப்பூசிகள் வழங்கப்படவிருக்கின்றன.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 45,82,60,052 டோஸ் தடுப்பூசி  பயன்படுத்தப்பட்டுள்ளன.
சுமார் 3.14 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1740977